钦定古今图书集成/明伦汇编/官常典/第716卷 > 乙速孤佛保
## 钦定古今图书集成/明伦汇编/官常典/第716卷 > 乙速孤佛保

按《北史本传》：佛保，北秀容胡酋也。少骁武善射。孝武
帝时，为直阁将军，从入关，封蒲子县公，并赐弓矢。大
统初，梁将兰钦来寇，遂陷汉中。佛保时为都督，统兵
力战，知将败，乃先城未陷，仰天大哭曰：“‘此马吾常所
乘，此弓矢天恩赐我，岂可令贼得吾弓马乎’？遂斩马
及弓，自刎而死，三军莫不壮之。黄门郎赵僧庆时使”
汉中，闻乃收运其尸至长安。天子叹感，诏著作录之。